शिक्षा क्षेत्रमा विद्यालयले एप्स बनाउनेदेखि ‘स्मार्ट क्लास रुम’ बनाउने र सरकार एवं निजी क्षेत्रले डिजिटल कक्षा निर्माण गर्नमा मात्र सूचना प्रविधिको प्रयोग सीमित छैन । शिक्षकहरूले आफ्नै क्षमताको मापन गर्ने आधारका रूपमा समेत सूचना प्रविधिलाई प्रयोग गर्न थालेका छन् । केही निजी विद्यालयका शिक्षकहरू अहिले आफैंले पढाएको कुरा कक्षाकोठामा क्यामेरा व्यवस्थापन गरी रेकर्ड गर्ने र पछि त्यसलाई हेरेर सुधार गर्नेसमेत गर्नथालेका छन् ।
